2004D0004 — DA — 17.11.2009 — 006.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 22. december 2003 om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten (meddelt under nummer K(2003) 4956) (2004/4/EF) (EFT L 002, 6.1.2004, p.50)

Ændret ved:









▼B

KOMMISSIONENS BESLUTNING

af 22. december 2003

om bemyndigelse af medlemsstaterne til midlertidigt at træffe hasteforanstaltninger mod spredning af Pseudomonas solanacearum (Smith) Smith, for så vidt angår Egypten

(meddelt under nummer K(2003) 4956)

(2004/4/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet ( 1 ), senest ændret ved Kommissionens direktiv 2003/47/EF ( 2 ), særlig artikel 16, stk. 3, og ud fra følgende betragtninger: (1) Hvis en medlemsstat skønner, at der er overhængende fare for indslæbning på dens område af Pseudomonas solanacearum (Smith) Smith, årsagen til kartoffelbrunbakteriose, fra et tredjeland, kan den midlertidigt træffe alle nødvendige supplerende foranstaltninger til at beskytte sig mod denne fare. (2) På grund af stadige påvisninger af Pseudomonas solanacearum (Smith) Smith i kartofler med oprindelse i Egypten vedtog en række medlemsstater, nemlig Frankrig, Finland, Spanien og Danmark, i 1996 foranstaltninger til at indføre forbud mod import af kartofler med oprindelse i Egypten for at sikre en mere effektiv beskyttelse mod indslæbning fra Egypten af Pseudomonas solanacearum (Smith) Smith på deres respektive områder. (3) Kommissionen reagerede ved at vedtage Kommissionens beslutning 96/301/EF af 3. maj 1996 om bemyndigelse af medlemsstaterne til midlertidigt at træffe supplerende foranstaltninger mod spredning af Pseudomonas solanacearum (Smith) Smith, for så vidt angår Egypten ( 3 ), senest ændret ved beslutning 2002/903/EF ( 4 ). (4) Beslutning 96/301/EF er blevet strammet ved en række ændringsbeslutninger. Det blev forbudt at importere kartofler med oprindelse i Egypten til EF, medmindre kartoflerne havde oprindelse i skadegørerfrie områder fastlagt i overensstemmelse med »FAO International Standard for Phytosanitary Measures Part 4: Pest Surveillance — Requirements for the Establishment of Pest-Free Areas«. (5) I importsæsonen 2002/03 blev der dog påvist en række tilfælde af Pseudomonas solanacearum (Smith) Smith, og Egypten besluttede selv at forbyde al eksport af egyptiske kartofler til EF fra den 24. marts 2003. (6) I lyset af denne situation iværksatte Kommissionen et kontrolbesøg i Egypten, som blev gennemført af et hold af eksperter fra medlemsstaterne i august 2003 med henblik på en teknisk audit af det eksisterende system for kontrol og overvågning af produktion og markedsføring af kartofler bestemt til eksport til Fællesskabet. (7) Resultatet af kontrolbesøget blev vurderet. Kommissionen fandt, at der burde indføres strengere besigtigelse af sendinger af kartofler umiddelbart inden eksport i afsendelseshavnen i Egypten. (8) Kommissionen fandt endvidere, at der efter meddelelse om mistanken om tilstedeværelse af Pseudomonas solanacearum (Smith) Smith bør ske en ny fastlæggelse af det skadegørerfrie område, nævnte meddelelse om mistanke vedrører, i stedet for et forbud mod eksport af kartofler med oprindelse i hele det skadegørerfrie område, nævnte meddelelse om mistanke vedrører. Identifikationen af »område« bør derfor ændres, og den bør være baseret på en »sektor« eller »bækken«. (9) På baggrund af konklusionerne og anbefalingerne i auditrapporten skulle det for importsæsonen 2003/04 være muligt at tillade, at der indføres knolde af Solanum tuberosum L., der har oprindelse i skadegørerfrie områder i Egypten, som er godkendt i henhold til den nævnte internationale FAO-norm, til EF's område. (10) Af hensyn til klarheden og forenklingen bør beslutning 96/301/EF derfor ophæves og erstattes af nærværende beslutning. (11) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed — ud fra følgende betragtninger: VEDTAGET FØLGENDE BESLUTNING:







Artikel 1

Indførsel på EF's område af knolde af Solanum tuberosum L. med oprindelse i Egypten, bortset fra dem, der allerede er forbudt efter bestemmelserne i del A, punkt 10, i bilag III til direktiv 2000/29/EF, forbydes.

Artikel 2

1. Som undtagelse fra artikel 1 kan knolde af Solanum tuberosum L. med oprindelse i de »skadegørerfrie områder« i Egypten, der omhandles i stk. 2, i importsæsonen ►M6 2009/10 ◄ føres ind på EF's område, hvis de foranstaltninger, som gælder for knolde, der dyrkes i disse områder, og som er fastsat i bilaget til denne beslutning, overholdes.

2. Kommissionen fastslår, om der er godkendt »skadegørerfrie områder« i Egypten for ►M3 den i stk. 1 omhandlede importsæson ◄ i overensstemmelse med »FAO International Standard for Phytosanitary Measures Part 4: Pest Surveillance — Requirements for the Establishment of Pest-Free Areas«, særlig punkt 2.3, og opstiller en liste over godkendte »skadegørerfrie områder« med nøje identifikation af de marker, der er beliggende i de ovennævnte godkendte »skadegørerfrie områder«. Kommissionen sender denne liste til komitéen og til medlemsstaterne.

Artikel 3

Bestemmelserne i artikel 2 finder ikke længere anvendelse, når Kommissionen har underrettet medlemsstaterne om, at forekomst af Pseudomonas solanacearum (Smith) Smith for sjette gang er blevet bekræftet i henhold til punkt 2 eller 3 i bilaget til denne beslutning i kartoffelpartier, som er ført ind i EF i henhold til denne beslutning i ►M3 den i artikel 2, stk. 1, omhandlede importsæson ◄ , og det er konstateret, at påvisningerne tyder på, at metoden til identifikation af »skadegørerfrie områder« i Egypten eller procedurerne for officiel overvågning i Egypten ikke har været tilstrækkelige til at forhindre risikoen for indslæbning af Pseudomonas solanacearum (Smith) Smith i EF.

Artikel 4

Inden den ►M6 31. august 2010 ◄ underretter importmedlemsstaterne Kommissionen og de øvrige medlemsstater om, hvor store mængder der er importeret i henhold til denne beslutning, og forelægger samtidig en detaljeret teknisk rapport om den officielle undersøgelse, der omhandles i punkt 2 i bilaget; der sendes en kopi af hvert plantesundhedscertifikat til Kommissionen. Ved meddelelse af et mistænkt eller bekræftet fund, jf. punkt 4 i bilaget, indsendes der sammen med meddelelsen en kopi af plantesundhedscertifikaterne og de dertil knyttede dokumenter.

Artikel 5

Medlemsstaterne tilpasser de foranstaltninger, de har truffet for at beskytte sig mod indslæbning og spredning af Pseudomonas solanacearum (Smith) Smith, således at foranstaltningerne bringes i overensstemmelse med artikel 1, 2 og 3.

Artikel 6

Beslutning 96/301/EF ophæves.

Artikel 7

Denne beslutning tages op til revision senest den ►M6 30. september 2010 ◄ .

Artikel 8

Denne beslutning er rettet til medlemsstaterne.









BILAG

Ved anvendelsen af artikel 2 skal nedenstående hasteforanstaltninger overholdes foruden de krav til kartofler, der er fastsat i del A og B i bilag I, II og IV til direktiv 2000/29/EF, med undtagelse af kravene i bilag IV, del A, afsnit I, punkt 25.8:

a) a) kartofler bestemt til indførsel i EF skal være dyrket på marker beliggende i et område, der er godkendt som »skadegørerfrit område« i Egypten ►M1 ————— ◄ i overensstemmelse med artikel 2 i denne beslutning; for sådanne godkendte områder og med henblik på anvendelsen af denne beslutning defineres »område« enten som en »sektor« (administrativ enhed, der allerede er etableret, og som omfatter en gruppe »bækkener«) eller som et »bækken« (vandingsenhed), og de identificeres ved hjælp af deres individuelle officielle kodenummer b) de i litra a) omhandlede kartofler skal i Egypten: i) være avlet af kartofler, der enten har direkte oprindelse i Fællesskabet, eller som engang blev avlet af sådanne kartofler, være produceret i et godkendt »skadegørerfrit område« som fastsat i artikel 2 i denne beslutning og umiddelbart inden lægningen være officielt undersøgt for latent smitte efter EF's testprogram som fastsat i Rådets direktiv 98/57/EF ( 5 ), og ved denne undersøgelse skal kartoflerne være erklæret fri for Pseudomonas solanacearum (Smith) Smith ii) i vækstsæsonen være officielt undersøgt på marken for symptomer på kartoffelbrunbakteriose forårsaget af Pseudomonas solanacearum (Smith) Smith og ved denne kontrol være erklæret fri for sådanne symptomer og på grundlag af udtagelse, så tæt på høsten som muligt, af en prøve på 500 knolde pr. fem feddan (= 2,02 ha) eller 200 knolde pr. feddan (= 0,41 ha) eller en del deraf for mindre kartoffelarealer til laboratorieundersøgelse, herunder inkubationstest og visuelle observationer ved overskæring af knoldene, være undersøgt for symptomer på kartoffelbrunbakteriose forårsaget af Pseudomonas solanacearum (Smith) Smith og ved disse undersøgelser være erklæret fri for sådanne symptomer iii) være transporteret til en pakkestation, der af de egyptiske myndigheder er officielt godkendt til udelukkende at håndtere kartofler til eksport til EF i eksportsæsonen ►M6 2009/10 ◄ , og ved ankomst til pakkestationen — være ledsaget af dokumenter vedlagt hver lastvognsladning på høstmarken med oplysning om ladningens oprindelse efter område som omhandlet i litra a). Disse dokumenter opbevares på pakkestationen indtil efter importsæsonens afslutning — være underkastet en officiel undersøgelse på prøver af overskårne knolde for symptomer på kartoffelbrunbakteriose forårsaget af Pseudomonas solanacearum (Smith) Smith og ved denne undersøgelse være erklæret fri for sådanne symptomer, med en prøveudtagning for 70 kg sække eller tilsvarende på 10 % af sækkene og 40 undersøgte knolde pr. sæk og for 1 eller 1,5 ton sække en prøveudtagning på 50 % af sækkene og 40 undersøgte knolde pr. sæk. Listen over pakkestationer, der er officielt godkendt af de egyptiske myndigheder, skal stilles til rådighed for Kommissionen inden den ►M6 1. januar 2010 ◄ ▼M2 — være officielt overvåget fra det tidspunkt, hvor de ankommer til pakkestationen, indtil de er pakket i plomberede sække, jf. nr. x) ▼B iv) efter pakningen i sække på pakkestationen være officielt undersøgt på prøver af knolde for symptomer på kartoffelbrunbakteriose forårsaget af Pseudomonas solanacearum (Smith) Smith og ved denne undersøgelse være erklæret fri for sådanne symptomer, med en prøveudtagning på 2 % af sækkene pr. sending og 30 undersøgte knolde pr. sæk ▼M2 v) umiddelbart inden eksport til EF være officielt kontrolleret i afsendelseshavnen ved overskæring af 400 knolde fra hvert skadegørerfrit område i en sending og fra mindst 10 sække pr. skadegørerfrit område ▼B vi) være officielt undersøgt for latent smitte på prøver af hver sending; i eksportsæsonen skal der udtages mindst én prøve pr. sektor eller bækken, som er repræsenteret i sendingen, men der skal under alle omstændigheder udtages mindst fem prøver til laboratorieanalyse i overensstemmelse med EF's testprogram som fastsat i direktiv 98/57/EF, og ved denne undersøgelse skal kartoflerne være erklæret fri for Pseudomonas solanacearum (Smith) Smith vii) være omfattet af en officiel angivelse om, at yderligere behandling som forberedelse af deres afsendelse til EF fra det pågældende bækken indstilles, hvis der er mistanke om tilstedeværelse af Pseudomonas solanacearum (Smith) Smith som følge af kontrol og/eller undersøgelse, jf. nr. ii)-vi), indtil mistanken om tilstedeværelse af Pseudomonas solanacearum (Smith) Smith er blevet tilbagevist. Samtidig med at nævnte angivelse om indstilling af yderligere behandling træder i kraft, fastlægges der en stødpudezone omkring det bækken, som mistanken vedrører, medmindre der findes en naturlig fysisk barriere (f.eks. når der er tale om kunstvandede arealer omgivet af ørken). Der må ikke eksporteres kartofler fra den pågældende stødpudezone, førend mistanken er blevet tilbagevist. Ved fastlæggelse af stødpudezonens udstrækning tages der hensyn til risikoen for yderligere spredning af Pseudomonas solanacearum (Smith) Smith fra det pågældende godkendte skadegørerfrie område. Oplysninger om identifikationen af det pågældende bækken og den tilhørende stødpudezone ved hjælp af deres individuelle officielle kodenumre stilles straks til rådighed for Kommissionen, og de endelige resultater af undersøgelsen af mistanken om tilstedeværelse stilles ligeledes til rådighed for Kommissionen viii) være høstet, håndteret og fyldt på sække særskilt, herunder adskilt anvendelse af maskiner mellem de enkelte bækkener i det omfang, det er muligt, og under alle omstændigheder område for område som anført i litra a) ix) være samlet i partier, hvor hvert parti kun må bestå af kartofler, som er høstet i et enkelt område som anført i litra a) ▼M1 x) være anbragt i sække, som under de egyptiske myndigheders kontrol forsegles og tydeligt mærkes med en uudslettelig angivelse af det relevante officielle kodenummer som anført på listen over »godkendte skadegørerfrie områder«, der er opstillet i henhold til artikel 2 i denne beslutning, og det relevante partinummer ▼B xi) være ledsaget af det officielle plantesundhedscertifikat, der kræves efter artikel 13, stk. 1, nr. ii), i direktiv 2000/29/EF, med angivelse af partinummer/-numre ud for »kollienes mærke« og det/de officielle kodenummer/-numre som nævnt nr. x) i rubrikken »supplerende erklæring«; nummeret på det parti, hvorfra der er taget en prøve til det formål, der er angivet i nr. vi), og den officielle erklæring om, at undersøgelsen er blevet gennemført, skal også angives i denne rubrik xii) være udført af en officielt registreret eksportør, hvis navn eller varemærke skal være anført på hver sending. Den af de egyptiske myndigheder udarbejdede liste over officielt registrerede eksportører skal stilles til rådighed for Kommissionen inden den ►M6 1. januar 2010 ◄ c) medlemsstaterne skal også give Kommissionen meddelelse om de grænseovergangssteder, der er godkendt til indførsel af de pågældende kartofler, og navnet og adressen på det officielle ansvarlige organ, som hvert enkelt grænseovergangssted hører under; Kommissionen underretter derpå de øvrige medlemsstater og Egypten herom d) det officielle ansvarlige organ, som grænseovergangsstedet hører under, skal have modtaget forudgående underretning om det sandsynlige tidspunkt for kartoffelsendingernes ankomst og om mængden. 1.

2. På grænseovergangsstedet underkastes kartoflerne de undersøgelser, derkræves efter artikel 13a, stk. 1, litra b), i direktiv 2000/29/EF, og disse undersøgelser skal udføres på overskårne knolde af prøver på hver mindst 200 knolde, der er taget fra hvert parti i en sending, eller, hvis partiet overstiger 25 tons, fra hver 25 tons eller del deraf i et sådant parti. Hvert parti i den pågældende sending skal forblive under officiel kontrol og må ikke afsættes eller anvendes, før det er fastslået, at der ikke har været mistanke om eller er blevet påvist Pseudomonas solanacearum (Smith) Smith ved disse undersøgelser. Hvis det fastslås, at et parti udviser typiske eller mistænkelige symptomer på Pseudomonas solanacearum (Smith) Smith, holdes alle de øvrige partier i den pågældende sending samt partier i andre sendinger, der kommer fra det samme område, under officiel kontrol, indtil tilstedeværelsen af Pseudomonas solanacearum (Smith) Smith er blevet bekræftet eller tilbagevist for det pågældende parti. Hvis det ved de pågældende undersøgelser fastslås, at der er typiske eller mistænkelige symptomer på Pseudomonas solanacearum (Smith) Smith, bekræftes eller tilbagevises tilstedeværelsen af Pseudomonas solanacearum (Smith) Smith ved undersøgelse efter nævnte EF-testprogram. Ved bekræftet tilstedeværelse af Pseudomonas solanacearum (Smith) Smith skal der for det parti, som prøven er taget fra, træffes en af følgende foranstaltninger: i) afvisning eller tilladelse til forsendelse til et bestemmelsessted uden for EF, eller ii) destruktion, og alle de øvrige partier i sendingen fra det samme område undersøges efter punkt 3.

3. Ud over den kontrol, der er omhandlet i punkt 2, skal der på prøver taget fra hvert område som omhandlet i punkt 1, litra a), foretages undersøgelse for latent smitte efter nævnte EF-testprogram; i eksportsæsonen skal der udtages mindst én prøve fra hver sektor eller hvert bækken pr. område som omhandlet i punkt 1, litra a), bestående af 200 knolde pr. prøve fra samme parti. Prøver udtaget til undersøgelse for latent smitte skal også underkastes en undersøgelse af overskårne knolde. For hver undersøgt prøve, der bekræftes at være positiv, bør der ske tilbageholdelse og behørig opbevaring af eventuelt resterende kartoffelekstrakt. Alle partier, som prøverne er udtaget af, skal forblive under officiel kontrol og må ikke afsættes eller anvendes, før det er fastslået, at der ikke er blevet påvist Pseudomonas solanacearum (Smith) Smith ved nævnte undersøgelse. Ved bekræftet tilstedeværelse af Pseudomonas solanacearum (Smith) Smith skal der for det parti, som prøven er taget fra, træffes en af følgende foranstaltninger: i) afvisning eller tilladelse til forsendelse til et bestemmelsessted uden for EF, eller ii) destruktion.

4. Ved mistanke om eller bekræftet tilstedeværelse af Pseudomonas solanacearum (Smith) Smith underretter medlemsstaterne straks Kommissionen og Egypten derom; underretning om mistanke skal ske på grundlag af et positivt resultat ved hurtigscreeningtesten eller -testerne, jf. bilag II, afsnit I, punkt 1, og afsnit II eller screeningtesten eller -testerne, jf. bilag II, afsnit I, punkt 2, og afsnit III i nævnte foreløbige EF-testprogram.

5. Kommissionen sikrer sig, at den modtager nærmere oplysninger om og resultaterne af de i punkt 1, litra b), nr. ii)-v), omhandlede visuelle observationer og den i punkt 1, litra b), nr. vi), omhandlede undersøgelse. Listen over godkendte skadegørerfrie områder tilpasses af Kommissionen på baggrund af disse resultater og konstateringerne i henhold til punkt 2 og 3; i forbindelse med underretning om mistanke, jf. punkt 4, tilpasses listen over godkendte skadegørerfrie områder med krav om en angivelse om indstilling af yderligere eksport til EF af kartofler, der er omhandlet i nævnte meddelelse om mistanke, og som har oprindelse i bækkenet i det pågældende skadegørerfrie område, indtil mistanken om tilstedeværelse af Pseudomonas solanacearum (Smith) Smith er blevet tilbagevist. Når Kommissionen har meddelt nævnte liste over godkendte skadegørerfrie områder, fastlægger de egyptiske myndigheder en stødpudezone som omhandlet i punkt 1, litra b), nr. vii). Oplysninger om identifikationen af den pågældende stødpudezone ved hjælp af det/de individuelle officielle kodenummer/-numre stilles straks til rådighed for Kommissionen og medlemsstaterne. Hvis ikke sådanne oplysninger foreligger senest tre arbejdsdage efter, at mistanke om tilstedeværelse er opstået, tilpasser Kommissionen listen over godkendte skadegørerfrie områder ved at udelukke yderligere eksport i resten af ►M3 den i artikel 2, stk. 1, omhandlede importsæson ◄ fra hele den sektor, hvor det bækken, meddelelsen om mistanke vedrører, ligger.

6. Medlemsstaterne fastsætter relevante mærkningskrav, herunder oprindelse i Egypten, for at forhindre at kartoflerne lægges, og træffer passende foranstaltninger til bortskaffelse af affald efter pakning eller forarbejdning af kartoflerne for at undgå spredning af Pseudomonas solanacearum (Smith) Smith som følge af eventuel latent smitte.